
Lectori benevolo! 

yuid dicam, quod sola fragmenta me obtulisse, 
ipse confitear? Sunt quidein fragmenta, quae in 
solidum quoddam conjungi duae materiae plane 
diversae non patiebantur; ceterum in priore parte 
tironis experientia conjecturas sufficientibus argu- 
mentis confirmatas capere non potuerat. Proprii 
aliquid exhibere mihi proposueram. Quae igitur 
vidi, Vobis trado, LL. BB., et ut benigue ex- 
cipiatis has primitias, solum est, quod rogo. 



1 hthisis ptilraonura inter morbos maxhne deleterios 
[iriiinim fere tenet locum. Omnes societatis litima- 
nae ordines ei obnoxii sunt, praecipue homines, 
quorum organa respirationis perpetua recipiunt in- 
citamenta, leviora quidem, quam quae possint in- 
flammationem producere, tamen ita constituta, ut 
continuis offensionibus illorum functioncm laedant, 
et turbationes tam topicas quam universas efficiant. 
Vitam sedentariam, aerem corruptum, humidum, pul- 
verulentum, qui a multis opificiis non potest arceri, 
frequentissimam continere hujus morbi causam, inter 
omnes constat, quamquam negari non potest, et 
deficientibus hisce occasionibus, hereditate hunc 
morbum posse transferri ad prolem, quae, omnibus 
his causis vitatis, paullatim ei succumbit. Quibus 
in casibus semper culpanda est structura thoracis, 
quippe qui nimis angustus, inspirationibus non satis 
expandatur, ita ut pulraones, quum motu perpetuo 
sanguinisque regeneratione et proprium et totius 

corporis comraodum debeant efficere, immobilitate 
jnagis magisque idonei reddantur, qui productorum 
morborum depositioui pateant. 

Quodsi praeterea mala nutritione corpus est 
debilitatuin, curis miseriaque animus depressus, to- 
tius individui vim vitalem levibus quoque incita- 
mentis resistere non posse, facile intelligis. 

Ante fere semestre illius clarissimi Carmichael 
libellus: „An essay on the origin and nature of 
tuberculous and cancerous diseases" sententiis ni- 
mis audacibus vehementer animum meum movit, 
quare experimenta, quibus suam sententiam defen- 
dit ille, ipse repetere statui, ut, quaenara rationes 
inveniantur affirmativae, quaenam negativae, mihi 
persuadeam. 

Medio igitur mense Octobri coraplures cuniculos 
loco tepido, obscuro, angusto inclusi, neque alium 
iis dedi cibum, quara tubera solani tuberosi, aut 
sola eorum putamina. Alii mortem occubuerunt, 
alii sunt occisi, apud fere omnes vero aut in hepate 
aut in pulmonibus tubercula inveniebantur, saepius 
hydatides in mesenterio, et bis entozoa in pul- 
mouibus. Et in pulmones et in bepar interdura 
liquorem injeci, ut facilius cognoscerem, quomodo 
vasa se haberent. Hydatides nunquam inveni in 

pulmonibus, ex variis autem indiciis dubitare non 
possum, quin longe frequentius tubercula ex hy- 
datidibus non exoriantur; quae quidera sententia a 
multis viris illustrissimis jam prolata, tamen a quo- 
que fere defenditur alio modo, observationibusque 
tam microscopicis quam chemicis adjuvatur, quas 
augere conatus, modo repetere et probare potui. 

Hoc loco nihil dicam de eorum opinione, qui 
tuberculosin eundem esse morbum ac scrophulosin 
tradunt, quamquam certum est, utramque ex iisdcm 
causis remotis profluere; tamen me omnibus, quae 
institui, experimentis unam tantum , eamque du- 
biam fecisse observationem confiteor; quae, vasa 
lymphatica statui morboso fuisse implicata, potue- 
rit mihi persuadere. 

Ceterum non dubito, quin processus tuberculo- 
rum formationis in animalibus, etsi non eodem, 
tamen simili modo perficiatur, quo in corporibus 
humanis. Tuberculosi saepissime corripi animalia, 
praecipue ea, quae e regionibus tropicis huc trans- 
lata libero motu priventur, jam diu notum est. 
Morbus jam progressus similia offert signa et in ani- 
malibus et in hominibus; quid igitur est, quod initia 
quoque morbi in utrisque similia esse diffiteamur? 

Primum omnium indicium tuberculi in eo cerni- 
tur, ut pars, in qua depositio morbosae materiae 
facta est, disquisitione microscopica parvis corpu- 
sculis impleta appareat. Quae corpuscula, partiin 
opaca, partim pellucida, ex adipe formata videntur, 
diametrum offerunt '/,„„,,— '/,,„,, partis lineae, sed 
minora quoque haud minus quam majora inveniun- 
tur, ita ut omnia, quum in aqua suspensa adspi- 
ciantur, motum molecularem satis distincte prae- 
beant. Non possunt distingui ab illis corpusculis 
elementaribus , quae in lacte, vitello, lymplia etc. 
semper inveniuntiir, ita ut dirimere non liceat, quae 
quidem tela aut materia ex iis oriatur. Saepissime 
cum nucleolis puris corpusculorum, cum corporibus 
exsudatoriis etc. comparavi, quas vero disquisitiones 
semper sine eventu institui. Proinde has observa- 
tiones tuberculorum principia mihi praebuisse, nun- 
quam dixerim, nisi ex aliis tuberculis jam longius 
progressis, quae in iisdem corporibus inveni, eun- 
dem esse morbum, ratiocinari potuerim. 

Quomodo existant et quo loco, non possum di- 
rimere. Satis cognita est Aschersonii observatio, 
membranas semper formari, quando pinguedo et 
albumen inter se misceantur, quare Henle ') non 



') Henle, Allgemeine Anatomie, nag. 166. 

temere profert opinionem, adipem, qui alimentis 
semper corpori ingestus per tubi alimentarii vasa 
chylifera in sanguinem corporisque telas perveniat, 
quocunque loco, quando subtilissime partitus albu- 
minis aut fibrinae solutione excipiatur, membranas 
et ita haec corpnscula elementaria posse proferre. 
In tuberculis permultum inveniri albuminis, analysi 
cliemica facile probatur, et quantum pinguedinis 
iis insit, primo adspectu intelligitur ex maximis 
olei guttis, quae formantur, quando tuberculi ma- 
teria acido acetico subigitur. Quamobrem vero liis 
locis omnis deponatur pinguedo, ita ut corporis 
quoque proprietas paullatim ad complendum statum 
morbosum consumatur, aperte confiteor me nescire; 
neque satis versatus sum in omnibus doctrinis de 
respirationis cum pinguedine et nutritione commercio, 
ut apponere possim conjecturas sufficientibus argu- 
mentis probatas. 

In margine inferiore acuto pulmonis dextri cuni- 
culi, qui modo supra dicto vitae partem degerat, 
locus apparuit coloris subflavi, albidi, qui pleura 
pulmonali utrimque tectus, ultimas cepisse vesiculas 
aeriferas videbatur. Tota igitur pars microscopicae 
disquisitioni submissa est, et talis apparuit, qualem 
Tab. I. Fig. 1. delineatum exlubet. Omne paren- 



- 11 - 

chyma impletura erat his corpusculis, quae partim 
frequentiora majores formaverant acervos, partim 
rara per totam telam erant dispersa. Illi acervi 
initio globulos formasse tum vero magis magisque 
expansi inter se confluxisse figurasque minus regu- 
lares obtiuuisse videbantur. Minores enim omnino 
globosi erant, neque tamen ulla re ab aliis differe- 
bant. In variis quoque pulmonis partibus tales 
acervi observabantur, et plerunique in circuitu to- 
tum parenchyma singulis granis impletum. Vesi- 
culae aeriferae omnino liberae esse videbantur, quod 
autem nihil refert, quia in aliis pulmonibus, ubi 
tuberculum jam progressum inveni, eas quoque re- 
pletas vidi, si effigiem microscopicam, quae Tab. I. 
Fig. 2. delineata est, tali modo interpretari licet. Hoc 
in casu enim pulmo erat infarctus, ita ut tenuissima 
quoque vasa capillaria repleta essent, inter quae lo- 
cus, qui jam suspectus habebatur, omni massa ca- 
ruit. Haec erat enim macula e cano flavescens, quae 
vesicula pulmonalis aere expleta baberi non potuit, 
quia in pulmone tumente semper eadem videbatur, et 
semper eandem duritiem praebebat. Disquisitione mi- 
croscopica aequaliter cinereum ostendit colorem et 
reti tenuissimo In intervalla nonnulla divisus appa- 
ruit. Dubitare non possum, quin striae illae parietes 

fuerint vesicularum aeriferarum, vehementer coin- 
pressi vasisque sanguiferis inipleti inviis. Nam tu- 
berculum fuisse disquisitione accuratiore tum insti- 
tuta pro certo habui, qua ea quoque corpuscula et 
segregata et congloinerata inveni, quae in corpore 
tuberculoso semper tuberculorum initia existimo '). 

Acido acetico haec corpuscula soluta magnas 
ailipis guttas formare, jam retuli, qiiare ant pin- 
guedo mera, vesiculis contenta (secundum Ascher- 
sonii observationem) aut, quod tuberculorum ana- 
lysi chemica alias quoque invenhim est, sapo vel 
natricus vel kalicus existimari possunt. 

Multis sectionibus (semper vero cuniculorum) 
lias observationes feci. Nihil dicam de variis circa 
hanc rem opinionibus, quas ut colligeret, Albers 
in „Cannstatt, Jahresbericht iiber die Fortschritte 
in der Heilkunde" plurimum operae adhibuit. 

Quomodo vero formatio progrediatur, certo di- 
cere nequeo. Nonnunquam in illis glomerulis, qnam 
diu pulmonum textura inter hos acervos cognosci 
potuit, cellulas me vidisse puto., quae nisi eadem 



') Ceterum antem Guensburgii opinionem sequor, pri- 
mum exsudationem corpusculorumque formationem in parenchy- 
mate pulmonis ipao apparere, postea vero vesiculas aeriferas 
expleri. 

forma, tamen eodem modo, ut postea describam, 
omnino repletae essent corpusculis. Tanien negare 
non possum, haud satis distulisse neque a glomeru- 
lis inflammationis neque ab exsudativis corporibus, 
ut cellulas fuisse tuberculi diserte declararem. Sed 
haec eadem est difficultas, quae in definitione cor- 
pusculorum elementarium nobis obtruditur, quando 
aut lactis, aut lymphae aut vitelli etc. ea judicare 
volumus, nisi forte parvarum formae differentiarum 
rationem habeamus, quae mihi vero nimis exiguae 
videntur. 

Ita Mueller ipse difficultatem fatetur '), quae 
nobis occurrit, si primo adspectu judicare velimus, 
iitrinn normales partes histologicas habeamus, an 
pathologicas ab organismo ipso pendentes, qiium 
etiam carcinomatis cellulas, quae diu a normalibus 
longe differentes credebantur, non propriae esse 
stucturae contendat. Nunc igitur ad cellularum 
quarundam formationem transibo, quas ex illis cor- 
pusculis ortas existimo, quamquam in tuberculorum 
stricte dictorum ordine eam collocare non ausim. 
Forsan observationes sequentes ad illorum tubercu- 
lorum formationem explicandam conferent. 



>) Archiv 1842. pag. 197. 

In hepate inveniebantar interdum, ut ita dicam, 
tubercula, quorum pleraque jam erant emollita, alia 
caseo, alia cretae simillima. Omnia erant inclusa 
cystidibus quibusdara coriaceis, quas inflammatione 
organi, in quo tubercula erant deposita, exortas 
puto. In tuberculo cretaceo multos eorundem gra- 
norum, quae jam commemoravi, acervos reperi, 
partim minores partim majores, quos vero omnes 
cohaesisse et aqua solum expansos fuisse credo. 

Praeterea magnum cellularum numerum inveni, 
libere in aqua natantium, singulis immixtis corpu- 
sculis (Tab. I. Fig. 3.). Quae cellulae ellipticae 
subovatae erant, omnes fere ejusdem formae atque 
magnitudinis, circuitu distinctissime limitato. Nuclei 
iisdem corpusculis ') corapositi videbantur et inter- 
dum totara cellulam explebant, saepius vero mino- 
res formabant acervos cellularum circuitum imitan- 
tes. Rarissime cellulas vidi omnino vacuas ') aut 
uno tantum nucleolo expletas. Tamen vix credide- 



') Quae corpuscula sero fibrinoso inter se conjuncta vide- 
bantur, quare postea pleraque globosa apparebant; saepe quando 
corpora paullatim soluta erant, hoc vlnculum ut discum palli- 
dum in media cellula situm vidi. 

*) Vacuas jam emortuas crediderim, quae circum unum 
tantum corpusculum exortae, primum bunc nucleum perdiderint 
et ipsae texturae solidioris putrefactionl diutlas reslstant. 

rim a nucleolo formationem incipere. In cellulis 
omnino repletis nucleolum, qui a ceteris corpuscu- 
lis secesserit aut membranae adhuc adhaeserit, 
nunquam reperi, quare ut infra mox dicetur a stro- 
mate fibrinoso exoriri magis putaverira. In acervis 
quoque irregularibus, quos supra descripsi, mem- 
branas nonnunquam spectasse me opinor, quaiu 
vero observationem non satis perspicuam esse con- 
fiteor. Tamen quin duris quoque tuberculis insint, 
non dubito, quamquam certum signum eas habeo 
mollitiei incipientis. 

Poterit mihi exprobrari, quod cellularum eandem 
esse formationem, quam illorum corporum temere 
existimera, quum illas in hepate solo, neque unquam 
in pulmonibus invenerim. Sed in hepatibus quoque 
hos corpusculorum acervos inveni, qui eodem modo, 
ut pulmonum, se babebant. Hac igitur observatione 
nisus, et alia quoque proprietate secundariae forma- 
tionis , quam infra definiam , hanc primariam forma- 
tionem non improbabilem crediderim. 

Quarum cellularum Dr. Hake ') quoque men- 
tionem facit, quocum vero non consentiam. Libello 
enim suo probare conatur, initium morbi in vasis 

') Dr. Hake, on Carciooma of the Hepatic ducts. Lon- 
don 1839. 

quaerendum esse, quae varicosa et nodosa facta, 
germinent et inter quorum ramos pus formetur. 
Equidem has depositiones solum vidi, quas supra 
descripsi, quae magis magisque crescentes paullatim 
telam organo propriam comprimunt et depellunt, et 
in quarum circuitu, subinflammatione ita effecta, 
cystis includens oritur, quae scilicet novis vasis 
praedita apparet. Non magis opinari placet, has 
cellulas jam in sanguine formari, quia non ex ejus 
corporibus, sed ex, vel potius circa corpuscula ele- 
mentaria eas oriri existimo. 

Cellulae vero, quas a normali forma decedentes 
contendit, mihi jam provectae esse videntur, quae, 
ut infra dicetur, tali modo apparere possunt. 

Omnino eodem modo, ut cretacei tuberculi, puri- 
formis cellulae se habere videbantur, nam ostende- 
bant eandem formam cum cellularum tum nucleorum. 
Totum tuberculum erat compositum his cellulis, quae 
multo frequentiores quam in tuberculo cretaceo, li- 
bere in sero parco natabant, paucissimis immixtis 
corpusculis, quae sine membrana inventa erant. Se- 
rum multuin fibrinae continere videbatur, quia facile 
coagulatum, cellulas, ut stroma, includebat. Acido 
acetico cellulae non solvebantur sed granula nu- 
cleorum disparebant, certe eodem modo ut omnia 

corpuscula: pinguedinis enim guttae iu cellulis ap- 
parebant (Taf. I. Fig. 4.), ita ut acidum aceticum 
endosmosi per metnbranas intrasse corpusculaque 
solvisse credam. Liquor Ammoniaci caustici easdem 
mutationes produxit. 

Semper ejusdem formae reperiebam cellulas; ex 
quatuor aut quinque tuberculis variorum individuo- 
rum eas comparavi, sed semper omnino ellipticas 
nunquam sive caudatas sive angulatas vidi. Re- 
mak, qui easdem vesiculas in cuniculis jam inve- 
nit')) Psorospermiis Muelleri eas comparari sua- 
det, quam sententiam ego quoque adopto. Prae- 
sertim in „Jahrgang 1842. Tab. VIII." Mueller 
nobis offert icones cellularum, quas in eodem genere 
cumPsorospermiis collocat, quarumque similitudinem 
lias cellulas habere maxiine putaverim. Hanc opi- 
nionem observatione, quam modo citabo, valde 
adjuvari existimo. 

Quoruin puriformium tuberculorum uno per quin- 
decim dies aqua macerato, cellulas jam putrefactas 
esse putavi. Maxime igitur miratus sum , quum 
non solum non dirutas, sed adeo provectas con- 
spicerem. Totus liquor erat impletus infusoriis, 



M Remak, diagnostlschc u. pathogenetische Untersuchun- 
gen. Berlln 1845. p. 235. 

quae autem cellulis nocere non potuerant, quarum 
in plerisque micleus omnino globosus factus erat, 
in aliis vero secesserat in partes quatuor (Tab. I. 
Fig. 5.) aequaliter ellipticas, quarum autem structura 
satis perspici non potuit. Haec divisio tali moilo 
incepit, ut in quatuor circuitus punctis sibi con- 
trariis parvae incisurae apparerent, quae pauilatim 
crescentes totum nucleum discinderent. Membra- 
nam igitur e stromate fibrinoso esse formatam cen- 
seo, quae primo nucleum includens, formam ei 
dederit globosam , tum vero formatione introrsum 
progrediente nuclei partitionem effecerit. Quas par- 
tes novas esse cellulas quinque diebus post evi- 
dentissime intellexi, quia complures inveni cellulas, 
qtiae aut sponte ') aut vi diruptae, quatuor minores 
egredi sinebant, per structuram nibil omnino ab 
ipsis diiTerentes (Tab. I. Fig. 6). Eas jam antea 
in tuberculo adfuisse disertis verbis nego, quia 
in ejus materia integra saepissime diligenter per- 
vestigata nunquam banc nuclei divisionem (quam 



') Maxime milii videtur verisimile, membranas paullatim 
solvi, ita ut cellulae minores liberentur. Interdiim quoque vi 
illas dirumpi non nego, tamen parvus tantum numerus niem- 
branarum scissarum, quae in illis formationilms inveniiinOir, 
opinionem illam priorcm inagis adjuvat. 

scilicet tum nondum noveram) animadverti, quam- 
obrem in paucissirais tantum cellulis praesto fuisse 
existimo, postremo autem vix ulla reperiri potuit 
cellula, cujus nucleus nondum mutatus esset. For- 
san regeneratio abnormibus bis conditionibus tardior 
facta, mutationes magis perspicue intelligi passa est. 
Ut antea ita tum etiam acido acetico, liquore ammo- 
niaci caustici, acido nitrico, etc. omnino non laede- 
bantur et acido sulphurico nucleos solum disparere, 
membranas vero cellularum expandi et serius disjici, 
non autem dissolvi, animadverti. 

Eandem firraitatem atque constantiam ') adhuc 
post quatuor hebdomades deprehendi. Tota aqua 
erat impleta cellulis minoribus, quarum nuclei partim 
membranae adhaerebant, partim jam rotundati in me- 
dia cellula apparebant. In majorum plerisque illae 
quatuor minores ita progressae erant, ut totam cel- 
lnlani explerent et regulariter altera juxta alteram 
positae vix spatium inter se relinquerent. Quia 
ejusmodi permultac disquisitione microscopica spe- 
ctabantur, raediocri pressione cellulis raaternis di- 
ruptis, subito totus qui in conspectum prodiit orbis 
his rainoribus cellulis abundabat. Noununquam ex 



') Tali modo ut materia, quam Mueller ex vesica nata- 
(oria Gadi collegerat, post aliquot dies uonduui putrefaeta erat. 

2* 

Lis minoribus cellulis vix natis unum ad duo cor- 
pora levissima pressione ejici vidi, quorum figura 
oninino illam tuberculi cellularuin adaequabat, quo- 
rum vero membranam includentem animadvertere 
non potui. 

Nonne igitur propriam quasi vitam illis cellulis 
adscribere licet, quippe quae sine ullo cum viven- 
tibus animalium partibus nexu non solum non in- 
tereant, sed etiam evolutionem quandam emetian- 
tur. Quas cellulas ab organismo ipso esse pro- 
ductas, credere non haesito. Jam antea professus 
sum , illas formationes in hepate eadem tubercula, 
quae phthisis tuberculosae principium indicant, me 
non habere, tamen illum morbum processu admo- 
dum simili produci, maxiine esse verisimile, negare 
non possum. Cujus cellulae tam saepe repertae, 
alias vero frustra quaesitae, nonne cum forma tuni 
firmitate seriem quasi formare videntur, quae a 
suetis forniis paullatim ad novas progrediatur, cu- 
jusque ultimuiu locum parasiti illi teneant, inter 
quas igitur terminum constituere non licet? Hoc 
augmentum quadruplum nonue ingentes phthisis tu- 
berculosae devastationes aliquatenus interpretari 
valet, dum morbus semel exquisitus et sui juris 
factus qnasi propriam persequitur viam? 



— 21 — 

Quum sectione cuniculi ad persequenda haec 
studia, quae in antecedentibus obtuli, pulmones ac- 
curatiori subjicerem disquisitioni, quinque aut sex 
inveni entozoa, quae nunquam antea me vidisse 
memineram. Pulmone jam pridie e corpore exemto 
primum animalia foris intrasse existimavi, quae vero 
opinio facile refutabatur eo, quod et totus pulmo 
injecto liquore esset impletus, et praecipue medio 
in pulmone complura reperirentur animalia, quae 
omnino segregata in parenchymate sedebant. Ante 
omnia vero corporis structura, esse entozoa, omnem 
dubitationem sustulit, sicut Bremser, nescio quo 
loco, helminthes primo adspectu a ceteris animalibus 
posse discerni contendit. 

Outim inter entozoa saepissime inventa haec 
animalia nunquam vidissem, in Bremseri „Icones 
helminthum" imaginem quaesivi, quam autem ac- 
curate delineatam reperire non potui. Inest in his 
tabulis icon animalis, quod nomine Pentastoraatis 
serrati traditur, et quod primo adspectu illud a me 
quaesitum esse videbatur, quum totus corporis ha- 
bitus simillimus esset animalium meorum. Attamen 
maximas praebuit differentias. Quum Bremser ipse 
ad Rudolphii synopsin lectorum animos attendat, 
in hoc opere generis a me observati auctorem 

quaesivi et primum hujus pentastomatis descriptio- 
nem legi. Tum aliam statuit Rudolphi speciem 
„Pentastoma emarginatum," quam vero se nuiiquam 
spectasse fatetur, quare observatione Boscii nisus, 
promulgata in: Nouveau bulletin de Ia societe philo- 
matique 1811, No. 44. pag. 269." animal ab illo 
inventum huic ordini adscribit. Certe haud meliore 
jure, quo omnia hujus generis animalia nomen Pen- 
tastomatum gerunt, quae scilicet unum tantum os 
habent et praeterea qoatuor aperturas vaginartim, 
in quibus hamuli, ut infra dicetur, abscondi possunt. 

Diesing in „Annalen des Wiener Museums der 
Naturgeschichte 1836" ejusdem animalis descriptio- 
nem exhibuit nomine Pentastomatis denticulati, quod 
animal autem non idem fuisse censeo, quum unum 
tantum, ut Boscius, uncinum referat, dum Crepli- 
nuni') (certe in eodem animali) antea secundum jam 
commemorasse non ignorat. Equidem vero Boscium 
illum secundum praetermisisse, Diesing autem de- 
ficientem frustra quaesivisse, opinor. 

Ceterum Boscii descriptionem boc loco repetara, 
quum eorum quoque esse animalium, quae ipse vidi 
existimem. 



') Creplin, uovae obserrationes de entozois. Berolini 
1820. pag. 76. 

Le Gallois quondam in Caviae Cobayae pul- 
monibus quadraginta et quod excurrit specimina 
reperit, quae cum Boscio communicata loco citato 
hic describit: 

„corps claviforme, un peu applati, compose 
d'un grand nombre d'anneaux bordes inferieure- 
ment de courtes epines, bouclie inferieure, si- 
tuee vers Pextremite la plus grosse et accom- 
paguee de cbaque c6te de deux gros crocliets 
mobiles de liaut en bas. Anus terminal. 

„La seule espece, qui compose ce genre, 
le Tetragule du Cavia (Tetragulus Caviae) a 
trois milliroetres de long sur un denii millimetre 
de largeur moyenne. Sa contexture est molle 
et sa couleur d'un blanc de lait. On remarque 
un leger sinus a chacune de ses extremites. 
Sa bouche est simple, ronde et fort grande. 
Ses quatre crochets sont presque egaux, par 
paire, cornes transparens, et passablement gros 
a leur base; leur courbure ne peut etre appre- 
ciee, qu'apres qu'ils ont ete detache, parcequ'eu 
place et en repos ils se presentent par Ie dos. 
Le vers offre environ 80 anneaux. Un anneau 
choisi a une egale distance des deux extremitcs 
du corps de Panimal etait arme de 80 epines; 
ces epines sont plus longues du cdte de Panus." 

Nihil est simplicius hac descriptione adjuta illa 
imagine, quam eodem modo delineandam curavi 
(Tab. II. Fig. !.)• Rudolphi, qui hoc entozoon 
nunquam se vidisse confitetur, tamen aggreditur 
uncinos, quos valde magnos delineandos ille cura- 
verit, et corneos et basi crassiusculos describat, 
qui in Pentastomatibus taeniode et dcnticulato , ei 
tantummodo viso, admodum tenues sunt. „Cel. 
Boscius," inquit „de ejusmodi rebus tamen minus 
sollicitus esse solet, ut figurae magnam fidem non 
tribuam." 

Huic sententiae non suffragor, quum longitudi- 
nem fere justam, crassitudinem vero ex situ decli- 
nato ortam existimem. 

Conabor igitur descriptionem edere hujus anima- 
lis, quod ipse delineavi, quamobrem nihil falsi inesse 
huic iconi aftirmare ausim. 

Totam vermis descriptionem, quam antea Boscii 
verbis usus retuli, omnino probo, exceptis tantum- 
modo uncinis., quos non satis accnrate eum adum- 
brasse existimo. 

Corpus depressiusculum , retrorsum decrescens, 
transversiih seriatim denticulatum , antice emargi- 
natum, apice postico anum terminalem exhibente. 

Caput collo non disjungitur a corpore; os in 

inferiore parte prope marginem anteriorem situm, 
rotundam subellipticam habet formam omnibusque 
dentibus aut hamulis caret. Interdum labia fere 
duo mihi visum est formare, quod vero certo diri- 
mere nequeo. 

In utroque oris latere duo hamuli sunt positi, 
omnes ejusdem magnitudinis, qui bini aequaliter a 
iinea media distant. Non sunt allixi superficiei ex- 
ternae corporis, sed quisque ossiculo cuidam, quod 
pari modo ut articulus ejus basin duobus brachiis 
complectitur, ita ut facile per semicirculum possit 
moveri hamulus. Tab. II. Fig. 4. hamulum exten- 
sum Tab. II. Fig. 5. retractum delineavi. 

Quomodo haec ossicula in corpore sita sint, non 
satis mihi perspicuum est, tamen curvaturam con- 
vexam eorum adhaerere interiori tergi superficiei 
maxime mihi est verisimile '). Quum igitur basis 
hamulorum latissima, et ipsi hamuli maxime com- 
parandi sint aculeis rosarum , facillime eos moveri 
totosque in corpus retrahi posse, modo articulatio- 
nis satis intelligitur. 



') Observalioue seriore doctus hanc sententiam rectam no- 
minare ausim. Quorum quinque canalium igitur loDgitudinalium, 
quos ab illis poris totum caput percurrere Creplin existimat, 
qitatuor haec ossicula, quintus ductus intestinalis esse mihi 
videtur. 

Equidem maxima perspicuitate eoruin motum 
observavi, quum individuum adhuc vivens, quod 
supinum jaceret, intuerer. Hamulos, quos Fig. 3. 
quam maxime extensos et ex obliquo delineavi, 
statu normali perpendiculariter in corporis super- 
ficie positi sunt, ita ut Fig. 2. circiter praebeant, 
in qua liamulus a extensus 'b retractus apparet. 

Praeter hos quatuor hamulos majores totidem 
minores sunt memorandi, quoruin Boscius non 
mentionem fecit. Qui longe minores parum tantum 
e corpore prominent, tali modo quo conspiciuntiir 
in Fig. 3. c. Sunt parva tantum ossicula, quae 
omni conjunctione tum ossea tum cornea cum aliis 
uncinis aut ossiculis supra dictis carent, unde lit, 
ut in Fig. 4 et 5. inversi appareant. Membrana 
tantum, qua liberi sunt involuti (Fig. 6 b), alios quo- 
que hamulos tota basi ossiculis affigit, quae fibrillas 
musculares disquisitione microscopica ostendit '). 

Cutis corporis externa, quae valde tenuis, om- 
nino structurae expers apparet, utrique hamulo ad- 
haeret, quibus se retrahentibus vaginas fere format, 



'0 Glandulani, quam Diesiag I. c. pag. 13 describit, invenire 
non potui. Btiam credo, eam hac in specie omnino non ndesse, 
quum liamuli in parte crassiore quidem cavi appareant, in apite 
vero soiidi et omnino clausi. 

in qua omnino possint abscondi. Quarum aperturae 
cuin ore in Iinea semilunari sitae sunt, ut retractis 
liamulis quinque stomata adesse videantur. 

Corpus componitur annulis octoginta ct nona- 
ginta, quorum quisque spinis aut dentibus est ar- 
matus, qui circiter dimidium annuli latitudinis con- 
tinent. Hi dentes non annulis ipsis affixi sunt, 
sed cuti solum externae. Opinionem Nordmanui 
sequens illos dentes stigmata habeo, uam disqui- 
sitione accuratiore canali utrimque aperto trajecti 
apparent (Tab. II. Fig. 11.) In statu normali dentes 
non eo loco affixi sunt, ubi cutis articulum duorum 
auuulorum tegit, sed a margine inferiore annuli 
paullulum distant, ut articulum ipsum tegant (Tab. 2. 
Fig. 10). Quos sub finem posteriorem majores eva- 
dere, non deprehendi; omnes corporis directionem 
sequuntur, ut progredi tantum animali liceat. 

Totum corpus ductu intestinali trajicitur, qui 
recta ab ore ad anum tendit. In medio animali 
intumescit, dum cibo expletus est, ut ventriculus 
haberi possit, cujus pylorus circa duos trieutes 
corporis longitudinis ab ore distat. Hoc loco mu- 
sculi complures annulos formant, quo fit, ut su- 
perne spectati parietes quasi serrati appareant 
(Tab. II. Fig. 7 c). Quomodo motu peristaltico ci- 

bus per ductum intestinalem transmittatur, satis per- 
spicue disquisitione microscopica observari potest. 

Utrimque ovaria sita sunt, quae totuin explent 
corpus. Haec in Tab. II. Fig. 7 d delineavi, ubi 
situs ovorum, quae seriatim inter cutim externam 
et ductum intestinalem jacent, cognosci potest. 
Ova ipsa , quo magis remota ab ano eo magis ex- 
culta videbantur. Eodem modo, ut globuli vitelli, 
ex cellula membranacea constant, quae minimis 
corpusculis oinnino repleta est, inter quae fere 
semper vesicula, quae pinguedinem continere vide- 
tur, ut nucleus conspicitur (Tab. II. Fig. 9.) Hic, 
quamvis liber in cellula situs, tamen plerumque illi 
adjacet. Ovula magnitudinem oiFerunt usque ad '/,„ 
partem lineae sed multo minora quoque inveniuntur; 
nuclei circa '/„„„ — '/ 300 partis lineae. Quo loco 
ex corpore proveniant, indicare non possum, su- 
perficies externa corporis nullum praebet signum 
oviductus cujusdam. 

Observationes accuratiores, quas Diesing in 
Pentastomatibus proboscideo et taeniode instituit, 
tum exilitate individuorum , tum parco tantum nu- 
mero impeditus persequi non potui. Quare de pe- 
nitiore organorum sexualium et systematis nervorum 
structura nihil dicam nec propria quidem observa- 

tione probare possum, an sint sexus sejuncti, quia 
ipse femellas tantum inveni. 

In substantia ipsa pulmonis invenitur boc ento- 
zoon. Semel autem minorem tantum posteriorem 
corporis partem in pulmone vidi, capite anteriore- 
que parte cystide inclusis, quae Iibere in cavum 
tboracis pendebat. Quomodo illa exorta sit, nescio, 
sed pleuram tantum pulmonalem fuisse, quae a 
pulmone segregata animali integumento fuerit, non 
credo, quia omnino ejus formam imitabatur. In 
pulmone ipso cystides inflammatione exoriri posse, 
facile est intellectu, quamquam ipse eas me vidisse, 
non contendam. 

Omnibus ex bis observationibus, eadem fuisse 
animalia, quae et Boscius et Creplin invenerunt, 
pro certo babeo; tamen maximum mihi est dubium, 
an animal a Diesing inventum et descriptum idem 
ftierit. Si fatetur, ne summo quidem studio secun- 
dum uncinum unquam se vidisse, magis crediderim, 
aliud eum invenisse animal, quum unius speciei ab- 
normitates tantas non babuerim. Eruditis igitur in 
bac scientia viris bas pagellas trado, ut quantum 
velint, in usum suum convertant. 



EXPIilCATIO TABULARUM. 



TAB. I. 

Fig. 1. Pulmonis pars tuberculorum corpusculis implcta. 

Kig. 2. Tuberculum jam provectum superne lustratum. 

Fig. 3. ii. Cellulae cretacei tuberculi in aqua natantes (120 x). 

b. Ejusdem corpusculorum conglomeratio, in qua 

c. cellula esse videtur. 

Fig. 4. Cellulae acido acetico mutatae. 

Fig. 5. Cellulae per quindecim dies aqua maceratae, qiiarunt 
nuclei partim 

a. rotundati, partini 

b. c. divisi in partes quatuor apparent. 

Fig 6. Cellulae minores ex majoribus scissis egredientes(250x). 

TAB. II. 

Fig. 1. Tetragulus Caviae a Boscio delineatus. 
Fig. 2. Hamuli situ naturali a tergo spectati, 

a. extensi, 

b. retracti. 

Fig. 3. Capulab inferiorelatereadspectum, in quo conspiciunlur 

a. os, 

b. Iiamuli majores niaxime extensi et inversi, 

c. bamuli minores. 

Fig. 4. Hamulus extensus conjunctus cum ossiculo. 

Fig. 5. Hamulus retractus. 

Fig. 6. a. Hamulus minor membrana 

b. involutus. 
Fig. 7. u. Ductus intestinalis. 

b. Anus. 

c. Pylorus. 

d. Ovarium. 

Fig. 8. Magnitudo naturalis entozoi. 

Fig. 9. Ovum. 

Fig. 10. Denles, qui paulltilum a margine inferiore annuli di- 

stantes ei aflixi sunt. 
Fig. 11. Dens, in quo canalis trajiciens conspicilur. 

V I T A. 



.Fridericus Guilelmus Kauffmann natus Berolini anno 
MDCCCXXIV die XI mensis Januarii, evangelicae addiclus 
sum confessioni. Patrem Henricum Fridericum ante Los qua- 
tuor aonos defunctum magnopere lugeo, matrem Henricam, 
e gente Roloff, divina gratia fatis superslitem, summa pie- 
tate veneror. Primis litterarum rudimentis, quibus institui 
solet puerilis aetas, in schola, quam phil. Dr. Bartels 
moderatur, sum imbutus. Tum gymnasium Coloniense, quod 
Berolini iloret professore et directore August, annos duo- 
decim natus adii, et sub directoris auspiciis a. MDCCCXLIII 
maturitatis testimonium adeptus, gymnasium reliqui. Tum 
a Rectore magnifico 111. de Raumer in Almae Fridericae 
Guilelmae civium numerum receptus, ab 111. Mueller, gra- 
tiosi medicorum ordinis t. t. decano, medicae facultatis albo 
inscriptus sum. Duodeviginti mensibus elapsis, ad univer- 
sitatem Ruperlo-Carolinam Heidelbergensem me conluli, unde 
anno interposito Halas petii. Qua in universitate annum 
transegi et ante 6emestre huc Berolinum reversus sum. 

Has scholas Berolini frequentavi: 111. Hecker de en- 
cyclopaedia et methodologia medica; 111. Link de botanice, 
de historia naturali; Cel. Erichson de zoologia; III. Mit- 
scherlich de chemia ; III. Dove de physice ; III. Schlemm 
de osteologia et syndesmologia; III. Mueller de anatomia 
universa, de anatomia comparala, de physiologia, de phy- 
siologia generationis atque evolutionis. 

Heidelbergae me docuerunt: III. Henle physiologiam, 
analomiam universam, pathologiam generalem ; 111. Pfeufer 
pharmacologiam , pathologiam et therapiam specialem; 111. 
Chelius cbirurgiam. 

Halis interfui scholis: 111. Blasius de chirurgia, de 
operationibus, de operationibus ophthalmiatricis ; 111. Kruken- 
berg de therapia speciali ; 111. Hohl de arte obstetricia. 

Scholas clinicas medicas 111. Pfeufer, III. Kruken- 
berg, Cel. Wolff per quatuor, chirurgicas et ophlhalmia- 
tricas 111. Chelius et Blasius per tria, obstetricias III. 
Hohl per unum semestre frequentavi. 

Quibus omnibus viris maxime de me meritis, quas pos- 
sum maximas ago gratias. 

Jam vero tentaminibus, tam philosophico quam medico, 
et examine rigoroso rite superatis, spero fore, ut disserta- 
tione tbesibusque publice defensis, summi in medicina et 
chirurgia honores in me conferantur. 



THESES. 

1. Morbi, a puris resorptione pendentes, non me- 
chanica obstipatione efficiuntur. 

2. Non est, quin in primiparis partum arte prae- 
maturum omnino rejiciamus. 

3. Notitia quaedam rei medicae profanis plus nocet 
"quarn prodest. 

